কে কার ‘বাবা’, কে কার ‘মা’ SIR ফর্ম ঘিরে জগাখিচুড়ি বসিরহাটে

উত্তর ২৪ পরগনা (বসিরহাট): রেহেনা খাতুন (Rehena Khatun) বাংলাদেশ (Bangladesh) থেকে পাসপোর্টে (Pass Port) ভারতে এসেছে ৮ বছর আগে কিন্তু আর বাংলাদেশে ফেরেনি। ভারতেই বাড়িঘর করে বহাল তবিয়তে বসবাস। আলতাফ সরদার নামে যাকে বাবা সাজিয়েছে তার ছেলের দাবি ওই নামে কাউকে আমরা চিনি না। একটা মানুষের দুই দেশের নাগরিকত্ব কিভাবে থাকে, প্রশাসনিক মহলে অভিযোগ জানাবেন বলে জানিয়েছেন মৃত আলতাফ সরদারের ছেলে-আলী হোসেন। উত্তর ২৪ পরগনা (North 24 Pargana) বসিরহাট (Basirhat) মহকুমা স্বরূপনগরের বিথারী হাকিমপুর পঞ্চায়েতের ৮৬ নাম্বার বুথের ঘটনা ।

এখানে বাড়ি রেহেনা খাতুন , রেহেনা খাতুন ও তার মেয়ে রজনী খাতুন ৮ বছর আগে ভারতে এসেছে পাসপোর্ট এর মাধ্যমে । রেহেনা খাতুন এর জন্মস্থান বাংলাদেশের সাতক্ষীরা জেলায় । ভারতে আসার পর স্বরূপনগরের বিথারী হাকিমপুর পঞ্চায়েতের ৮৬ নম্বর বুথে বসবাস শুরু করেন। কিন্তু তারপরে ভারতের ভিন রাজ্যে চলে যায় কর্মসূত্রে। যদিও এলাকার মানুষ বলছে ওই নামে কাউকে চিনি না।

আরও পড়ুন –  ফর্মে আমাকে ‘বাবা’ সাজিয়েছে ওই ৪৭ বছরের যুবক, চাঞ্চল্য মুশির্দাবাদে

আর যার নাম ব্যবহার করে বাবা সাজিয়েছে সেই আলতাফ সরদারের ছেলে আলী হোসেন বলছেন-বহুদিন আগে এখানে থাকত। কিন্তু এখন আর এখানে থাকে না। এখন বাংলাদেশে থাকে না ভারতের অন্য কোথাও থাকে তা তিনি সঠিকভাবে বলতে পারলেন না।

ওই বুথের BLO জানিয়েছেন-আমার প্রচুর SIR এর ফর্ম , ওই নামে কেউ জমা দিয়েছি কিনা আমি না দেখে বলতে পারব না , তবে বিষয়টা খতিয়ে দেখে যদি অভিযোগটা সত্যি হয় তাহলে আমি ঊর্ধ্বতন কর্তৃপক্ষকে জানাবো ।

অন্যদিকে এই ঘটনা নিয়ে সুর চড়িয়েছেন বিজেপি , তাদের দাবি-স্থানীয়  তৃণমূলের নেতাদের মদতে এই কাজগুলো হচ্ছে ।

যদিও বিজেপির এই অভিযোগ পুরোটাই নস্যাৎ করেছে তৃণমূল নেতৃত্ব।

দেখুন আরও খবর-